COVID-19: SA 34357 gevalle, 705 sterf, 17291 herstel
2 Junie: Wêreldwyd >6,3 miljoen gevalle, >377000 sterf, >2,9 miljoen herstel. Lees meer
Sondag 7 Junie
Johan van Lill praat met prof. Jako Olivier oor mikroleer en hoe dit met selfgerigte leer skakel. Hulle gee wenke oor hoe jy jou aanlyn-videos vir jou leerders meer trefkrag kan gee deur mikro-leerbeginsels toe te pas.
Richus Nel van PSG Wealth praat oor die moeilike finansiële besluite wat ons nou moet neem om kop bo water te hou. Herman van Papendorp van Momentum herinner ons daaraan dat mense die vermoë het om die ergste rampe te oorleef, en steeds voort te gaan. En Anta de Korte van die Departement van Arbeid gesels oor die Werkloosheidsversekeringsfonds.
Fanie du Toit hoor hoe die inperkingsmaatreëls kwesbare mense en mense met gestremdhede beïnvloed t.o.v die lewering van dienste en beskikbaarheid hulpbronne. En Jacqui January praat met mense met gestremdhede op die platteland oor hulle uitdagings.
Luister na Send in the Clowns deur Voces8 en die Skyeboat Lied uitgevoer deur die koor van New College Oxford.
Daar is mense wat die Covid-19-virus die virus van onsekerheid noem. Miskien omdat niemand weet wanneer dit gaan uitwoed nie. En juis daarom is mense al hoe meer onseker oor wat die toekoms vir hulle inhou: hoe gaan hulle werksgeleenthede daar uitsien, hulle finansies, die skoolsituasie, die politiek, die kerk?
Ruimte-entoesiaste is steeds gaande oor die lansering van die Dragon-ruimtekapsule na die Internasionale Ruimtestasie. Dr. Japie van Zyl verduidelik hoe fyn die berekeninge moet wees om die kapsule aan die ruimtesasie te laat koppel. Daar is nuus oor Hydrosat se planne om kameras met behulp van ‘n ruimteballon te laat toets. Lafras Smit het inligting oor wat in Junie in die ruimte te sien sal wees, en Kobus Olckers gee ‘n oorsig van ruimteweer.
Luister na items uit Carmen van Bizet, La Sonnambula van Bellini, Rigoletto van Verdi, Turandot van Puccini en Cosí fan Tutte van Mozart. Die sangers wat gehoor kan word, is onser andere Jonas Kaufmann, Asmik Gregorian, Deon van Der Walt, Luciano Pavarotti, Anna Netrebko en Elina Garança.
Lise Roberts praat met Doors le Roux van die Louis Trichardt-omgewing oor koejawelboerdery. Graan SA se Luan van der Walt gee ‘n kort oorsig van die Nasionale Oesskattingskomitee se vierde produksieskatting van somergrane. En dr Gerhard Verdoorn van Croplife praat oor ‘n gewasbeskermingskursus wat eersdaags aangebied word.
Wanneer kan iemand wat die Covid-19-virus versprei regtelik aanspreeklik wees? Hoe werk BTW op huurkontrakte wat voor die inwerkingstelling daarvan gesluit is? Moet bejaardes wat weer trou, dit in- of buite gemeenskap van goed doen? Wie kies die oordragprokureur by die verkoop van vaste eiendom? En kan 'n man wat ses jaar saam met 'n vrou woon, aanspraak maak op 'n deel van haar pensioen?
Die Suid-Afrikaanse aartappelbedryf het ‘n ryk geskiedenis. Flip Steyn van die Landbounavorsingsraad het interessante feite oor dié bedryf. Stan Jerling praat verder oor die geskiedenis van die trekker. En Rudi van der Westhuizen van die Suid-Afrikaanse Vleisbedryfsmaatskappy, Samic, vertel van ‘n nuwe graderingstelsel vir beesvleis wat verbruikersbehoeftes in ag neem.
Luister na die Klavierkonsert no. 2 in C mineur van Xaver Scharwenka, en Franz Liszt se Oorlogsmars.
Igna Klynsmith bespreek die volgende sake met Ian Wessels - 'n "Slim" prokureur waar slim sy baas vang. Mag jou werkgewer jou salaris verminder as jy van die huis af werk? Die slaggate as jy self 'n testament wil opstel. Huwelike buite gemeenskap van goed gesluit voor die aanwasbedeling, en die bevriesing van die langslewende se bankrekeninge as 'n gade getroud in gemeenskap van goed, sterf. Uitgawes teen jou boedel, en 'n hofsaak oor die polisie se optrede tydens inperking.
Maandag 22 Junie
Waarom word 'n dwelmhandelaar nie aangekla van poging tot moord nie? Wat is jou opsies as jou huisverband afbetaal is? Probleme met 'n testamentêre trust wat bepaal dat vyf van die erflater se eiendomme aan die trust oorgedra moet word, maar dit is nooit gedoen nie. Wetgewing oor kwelsugtige litigante, en wat bewys moet word as jy wil eis vir beserings in 'n winkel opgedoen.
Anton en die perd wat kan vlieg.
Woensdag 24 Junie
Om te lag is die beste medisyne.
Vrydag 26 Junie
Hoor hoe werk Suid-Afrika se heel eerste sonkrag-aangedrewe bakkerye. Ons hoor ook hoe ‘n nuwe sosiale media-stelsel landbounavorsers bystaan, en hoe digitalisering boere nader aan potensiële markte kan bring. Dr. Cilliers Louw is ‘n veearts wat ‘n gemengde praktyk het. Hy werk met skape, beeste, produksiediere en varke. Hy vertel watter ondersteuningsdienste aan boere beskikbaar is.
Ouma se foto-album.
Saterdag 27 Junie
Wat is die groot faktore wat sal bepaal hoe die toekoms dalk kan lyk? Hoe boer mens steeds vooruit post-corona? Hierdie is van die vrae wat gerig word aan toekomsdeskundige dr. Morné Mostert, direkteur van die Instituut vir Toekomsnavorsing aan die Universiteit Stellenbosch. Hy is ook lid van die Klub van Rome.
Maandag 29 Junie
Sara se nuwe rok.
Anthony Hopkins - Wat is die betekenis van ons lewe?
Modieuse katte op die loopplank
SA sangeres beïndruk by BGT
Daar Onder in die Ou Kombuis
NG Kerk in Molteno
Grendel luiperd Skukuza gholfbaan
Grendelstaat oggendstappies in Franschhoek
We are the world - Beaumont Kinderkoor tydens inperking (korrekte link).